Vladimirus Putin
Vladimirus Vladimiri filius Putin (Russice Владимир Владимирович Путин, tr. Vladimir Vladimirovič Putin; natus Leninopoli 7 Octobris 1952) est rerum politicarum peritus Russicus, praeses Foederationis Russicae annis ab 2000 ad 2008 et iterum ex anno 2012. Annis ab 1999 ad 2000 et ab 2008 ad 2012 fuit patriae minister primus. Iosephus Biden, praeses Americanus, eum scelestum bellicum appellavit.

De vita 
Vladimirus Putin annis ab 1970 ad 1975 iuribus Universitatis Publicae Leninopolitanae studuit. Illo tempore ascitum est factioni Communisticae Unionis Sovieticae, cuius sodalis erat usque ad abolitionem eius (anno 1991).

Annis ab 1975 ad 1990, Putin in Commissione Securitatis Publicae Unionis Sovieticae operam dedit. Deinde variis muneribus functus est in administranda Petropoli et foederatione Russica. A die 25 Iulii 1998 director officii securitatis foederalis (Федеральная служба безопасности, ФСБ, tr. Federal'naja služba bezopasnosti, FSB), fuit et die 29 Martii 1999 etiam secretarius Consilii Securitatis Foederationis Russicae nominatus est, quae officia ad diem 9 Augusti anni 1999 tenuit, postquam praeses Consilii Ministrorum (i.e. minister primus) Russiae factus est.

Die 26 Martii 2000, Putin electus et 14 Martii 2004 reelectus est praeses Russiae. Die 7 Maii 2008, secundum constitutionem foederationis Russicae, cum maximum spatium imperii assecutus esset, tertia petitione praesidii legibus prohibitus est. Eodem die factus est praeses factionis Russiae Unitae (Russice «Единая Россия», tr. Edinaja Rossija), quo officio a die 26 Maii anni 2012 functus est. Postero die minister primus Foederationis Russicae factus est. Die 4 Martii 2012 iterum praeses Russiae electus est, die 7 Maii eodem anno inauguratus. Die 18 Martii 2018 denuo praeses foederationis Russicae electus, die 7 Maii eiusdem anni inauguratus est.

Ex anno 2014, cum Crimaea paeninsula Putin iussu contra ius internationale cum Russia coniungeretur, relationes inter Russiam ac civitates occidentales difficillimae factae sunt. Praesidi Russico crimini datur pacem in Europa in periculum adducere ac bellum "hybridum" "trollis" incursionibusque in interrete, vi noxia ad suffragia conferenda, insidiis contra adversarios paratis (ut puta Skripal et Navalnyj) gerere. Mense Februarii 2022 Putin, iterum ut videtur contra ius internationale, Ucrainam capi iussit.

Notae

Bibliographia 
 Polyakova, Alina, et al. 2017. The Kremlin's Trojan Horses. Vasingtoniae: Atlantic Council. PDF.
 Roth, Andrew. 2020. "Putin's ministers were not told of resignation plans in advance." The Guardian, 16 Ianuarii 2020.Editio interretialis.

 Putin-mentula! (cantilena valde popularis)

Nexus externi 

 Situs interretialis Vladimiri Putin
 "Caesar unius Russiae." Ephemeris.
 Volfgangus Austriacus. "Stalin et Putin a Russis personae auctoritate gravissimae habentur." Ephemreis.
 Lydia Ariminensis. "Benigne in Italiam acceptus est." Ephemeris.
 Lepore, Franciscus. 2020. "In Russia Coronarium Virus dure saevit sed Putin solum consulit suffragio populi de Constitutione." Linkiesta.
 Tagesschau.de: Putins Kriegsankündigung: "Frage von Leben und Tod für unser Land" (Bellum a Putin declaratum: "Quaestio vitae mortisque pro patria nostra") (Theodisce. Visum die 25. Februarii 2022).

Alumni Universitatis Petropolitanae
Praesides ministrorum Russiae
Praesides Russiae